প্ৰকৃতি বিদ সকলে প্ৰায়ে প্ৰকৃতিৰ সংৰক্ষণৰ ওপৰত বিভিন্ন পদক্ষেপ হাতত লৈ আহিছে আৰু প্ৰকৃতিবিদ সকলৰ সেই দৃষ্টিভংগীক বাস্তৱ ৰূপ দিবলৈয়ে ভৱিষ্যত প্ৰজন্মৰ কাৰণে সেই উদ্দেশ্যেৰে ২০১৯ চনৰ ৯ জুনত নেচার্চ বেকনৰ তত্বাৱধানত গুৱাহাটীৰ জ্যোতিচিত্রবনত আয়োজন কৰা হৈছিল প্রকৃতি কর্মশালা।। এই কৰ্মশালাত ষষ্ঠ শ্ৰেণীৰ পৰা উৰ্ধৰ ছাত্ৰ ছাত্ৰীসকল ভাগ লৈছিল ৷ আৰু এই কৰ্মশালাত তেওঁলোকক প্ৰকৃতিৰ বিষয়ে সমক্য জ্ঞান প্ৰদান কৰা হয় লগতে এই কৰ্মশালাত পক্ষীৰ পৰ্যবেক্ষণ, প্ৰকৃতিৰ সংৰক্ষণ, বন্যজীৱৰ সংৰক্ষণ, জৈৱ বৈচিত্ৰতাৰ ওপৰতো আলোচনা কৰা হয় ৷ সাহিত্যৰ সৈতে প্রকৃতিৰ ওত: প্রোত সম্পর্ক আছে, অসম সাহিত্য সভাৰ শুৱালকুছি অধিৱেশনত পোনপ্রথমবাৰৰ বাবে আয়োজন কৰা হয় জৈব-বৈচিত্র্য আৰু প্রকৃতি সাহিত্যৰ লেখক সন্মিলন । উক্ত সন্মিলনতে জৈৱবৈচিত্র্য আৰু প্রকৃতি সাহিত্য সম্পর্কে এক গুৰত্বপূর্ণ আলোচনাচক্র সম্পন্ন হয়। আলোচনাচক্রখনত উপস্থিত থাকে ড০ কন্দর্প কুমাৰ ডেকা, সৌম্যদ্বীপ দত্ত আদি বিভিন্নজন। আমাৰ প্ৰকৃতিক অৰণ্যবোৰ জৈৱ-বিচিত্ৰতাৰ ভাণ্ডাৰ স্বৰূপ। সেয়েহে অৰণ্য সংৰক্ষণৰ লগত জৈৱ-বিচিত্ৰতা সংৰক্ষণৰ কথাটো ওতঃপ্ৰোতভাৱে জড়িত হৈ আছে। অসমত জৈৱ-বিচিত্ৰতা সংৰক্ষণৰ লক্ষ্য আগত ৰাখি অসমৰ কিছুমান সমৃদ্ধিশালী অৰণ্যক অভয়াৰণ্যৰূপে সংৰক্ষিত কৰাৰ প্ৰক্ৰিয়া আৰম্ভ হৈছে। অসমত এই অভয়াৰণ্য গঠনৰ আন্দোলনৰ জৰিয়তে বহু গুৰুত্বপূৰ্ণ জৈৱ-বিচিত্ৰতা পূৰ্ণ অঞ্চলক অভয়াৰণ্যৰূপে সংৰক্ষিত কৰা সম্ভৱ হৈছে।